સોના, ચાંદી, માણેક, રત્નો વગેરેનાં અનેક ઘરેણાં જાનકી માતાજી પાસે જનકપુરથી આવ્યાં ત્યારે હતાં. અયોધ્યામાં વનમાં આવતા આ બધાં સોના-ચાંદીનાં ઘરેણાંનો ત્યાગ કર્યો. ભગવાન સાક્ષાત્ નારાયણ સ્વરૂપ છે. પરંતુ માનવ શરીરધારી મનુષ્ય બન્યા છે. એટલે જંગલમાં, વનમાં પણ એક આદર્શ ગૃહસ્થ જીવનનો દાખલો દુનિયા સમક્ષ રજૂ કર્યો છે. અને પોતાની પ્રિય પત્ની સીતાજીને પુષ્પોનાં ઘરેણાં બનાવીને પહેરાવે છે, ઘણા જ પ્રેમથી વનમાં જીવન જીવી રહ્યાં છે.